Washington Navy Yard

Washington Navy Yard er en orlogsstasjon i Washington, DC, og et tidligere skipsverft og tøyhus for den amerikanske marinen. Stasjonen har i løpet av historien fungert som marinens administrative og seremonielle hovedkvarter.

Landområdet som stasjonen ligger på ble kjøpt gjennom en føderal lov 23. juli 1799. Washington Navy Yard ble etablert 2. oktober 1799, dagen da landområdet ble overført til marinen. Stasjonen er marinens eldste landinstallasjon.

Washington Navy Yard ligger langs nordre bredd av Anacostia River, ca. to kilometer før den renner ut i Potomac River. Det 0,26 kvadratkilometer store området strekker seg ca. én kilometer langs elven. I nord grenser verftsområdet til M Street, en av hovedtrafikkårene i det sørlige Washington. I øst grenser det til Interstate 295, og i vest til First Street, som ca. en og en halv kilometer lenger mot nord passerer Capitol.

Referanser

Eksterne lenker 
 
 Washington Navy Yard history 
 The United States Naval Gun Factory by Commander Theodore F. Jewell, Harper's Magazine, Vol. 89, Issue 530, July 1894, pp 251–261.

Orlogsstasjoner i USA
Washington, D.C.
Etableringer i 1799
Artikler i sjøfart-prosjektet